AIŠKINAMASIS RAŠTAS

Dėl Molėtų vaikų savarankiško gyvenimo namų nuostatų patvirtinimo

1. Parengto tarybos sprendimo projekto tikslai ir uždaviniai:

 2021 m. gegužės 6 d. gautasMolėtų vaikų savarankiško gyvenimo namų direktoriaus raštas Nr. 8-65 „Dėl Molėtų vaikų savarankiško gyvenimo namų nuostatų pakeitimo“, kuriame prašoma patvirtinti pakeistus Molėtų vaikų savarankiško gyvenimo namų nuostatus.

Tikslas – patvirtinti Molėtų vaikų savarankiško gyvenimo nuostatus, kurie keičiami dėl įstaigoje pradėtų/pradedamų naujų veiklų vykdymo: akredituotos vaikų dienos socialinės priežiūros bei bendruomeninių vaikų globos namų.

 Vadovaujantis Lietuvos Respublikos biudžetinių įstaigų įstatymo 6 straipsnio 5 dalimi, pakeistus biudžetinės įstaigos nuostatus tvirtina savininko teises ir pareigas įgyvendinanti institucija, o pasirašo savininko teises ir pareigas įgyvendinančios institucijos vardu veikiantis asmuo arba savininko teises ir pareigas įgyvendinančios institucijos įgaliotas asmuo.

1. Siūlomos teisinio reguliavimo nuostatos:

Dokumentas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi.

Šiuo sprendimu patvirtinus įstaigos nuostatus, įstaiga turės teisę kreiptis dėl Bendruomeninių vaikų globos namų licenzijos, kuri būtina pradedant teikti socialines globos paslaugas naujai įsteigtuose bendruomeniniuose vaikų globos namuose.

1. Laukiami rezultatai:

 Molėtų vaikų savarankiško gyvenimo namai galės pradėti Bendruomeninių vaikų globos namų veiklą.

1. Lėšų poreikis ir jų šaltiniai:

Nuostatų registravimo mokestis registrų centre.

1. Kiti sprendimui priimti reikalingi pagrindimai, skaičiavimai ar paaiškinimai: nėra.